შანდორ ჩანი

შანდორ ჩანი (, დ. 20 მარტი, 1953, იასაროკსალა, იას-ნადკუნ-სოლნოკი) — უნგრელი მილიარდერი, ბიზნესმენი და ბანკირი. ის არის -ის — ცენტრალურ და აღმოსავლეთ ევროპაში ერთ-ერთი უმსხვილესი ფინანსური ჯგუფის და უნგრეთის უდიდესი ბანკის — თავმჯდომარე და გენერალური დირექტორი . ის ასევე არის უნგრული მრავალეროვნული ნავთობგაზის კომპანიის -ის აქციონერი და დირექტორთა საბჭოს წევრი. ჩანის ეკუთვნის — ჰოლდინგური კომპანია, რომელიც აერთიანებს უნგრეთის სასოფლო-სამეურნეო და სურსათის მწარმოებელ ჯგუფებს. -ის მიხედვით, მისი ქონება 2022 წლის მდგომარეობით შეადგენდა დაახლოებით 393,4 მილიარდ ფორინტს (დაახლოებით 1,33 მილიარდ აშშ დოლარს), რაც მას უნგრეთის უმდიდრეს ადამიანად და ქვეყნის პირველ მილიარდერად აქცევს.

ადრეული წლები
შანდორ ჩანი დაიბადა 1953 წლის 20 მარტს, სოფლის მეურნეობის სფეროში დასაქმებულ საშუალო ფენის ოჯახში, იასაროკსალაში. მისი მამა, იოჟეფ ჩანი, იყო იასაროკსალას კოოპერატივის საველე მცველი. დედა, ამალია ბალაგო, მუშაობდა იმავე კოოპერატივში მემანქანედ. შანდორს ორი ძმა ჰყავს. მისი მშობლები ასევე იყვნენ მეფუტკრეები და მოყავდათ შაქრის ჭარხალი. ის იაკური წარმოშობისაა.

14 წლის ასაკში, შანდორი სოფლიდან ბუდაპეშტში გადავიდა საცხოვრებლად.

განათლება
1974 წელს მან დაამთავრა ბუდაპეშტის ბიზნეს-სკოლა, სადაც ბაკალავრის ხარისხი მიიღო ბიზნეს-ადმინისტრირების დარგში. 1980 წელს კი ბუდაპეშტის ეკონომიკის უნივერსიტეტი დაამთავრა, სადაც ეკონომისტის დიპლომი მიიღო, ხოლო 1983 წელს მიიღო დოქტორის ხარისხი.

კარიერა
უნივერსიტეტის დამთავრების შემდეგ შანდორ ჩანი მუშაობდა შემოსავლების სამსახურში, შემდეგ კი ფინანსთა სამინისტროს სამდივნოში. 1983-1986 წლებში იგი იყო სოფლის მეურნეობისა და სურსათის მრეწველობის სამინისტროს დეპარტამენტის უფროსი. 1986-1989 წლებში მუშაობდა „ “-ში დეპარტამენტის ხელმძღვანელად. 1989-1992 წლებში იგი იყო ბანკ „ “-ის გენერალური დირექტორის მოადგილე. 1992 წელს შანდორი გახდა „“ ბანკის ჯგუფის თავმჯდომარე და გენერალური დირექტორი, რის შემდეგაც მან თანამდებობიდან გაათავისუფლა არაერთი მენეჯერი — ფაქტი, რომელმაც დიდი ყურადღება მიიპყრო ყოფილი სოციალისტური ქვეყნის რეალობაში. ის პასუხს აგებდა ბანკის სტრატეგიასა და ზოგად საქმიანობაზე. ბანკის პრივატიზაციის შემდეგ, 1995 წლიდან მან სტრატეგიული განვითარების საკითხებზე დაიწყო კონცენტრირება. შესყიდვების სერიისა და სტაბილური ორგანული ზრდის შედეგად, „“ ჯგუფი გახდა ერთ-ერთი უდიდესი ფინანსური ინსტიტუტი ცენტრალურ და აღმოსავლეთ ევროპაში. თავისი 1 656 ფილიალითა და ონლაინ არხებით ჯგუფი უნივერსალურ საბანკო მომსახურებას სთავაზობს 18.5 მილიონზე მეტ კლიენტს.

ის არის „ “-ის დირექტორთა საბჭოს ვიცე-თავმჯდომარე და ჩინეთ-უნგრეთის სახელმწიფოებრივი ბიზნეს საბჭოს თანათავმჯდომარე.

2010 წლის ივლისიდან შანდორ ჩანი არის უნგრეთის ფეხბურთის ფედერაციის თავმჯდომარე.

2015 წელს იგი აირჩიეს უეფას აღმასრულებელ კომიტეტში, ხოლო 2017 წლის მარტში — ფიფას საბჭოს წევრად. 2019 წლის თებერვალში ის ფიფას ვიცე-პრეზიდენტად დანიშნეს. შანდორ ჩანი ასევე არის უეფას ეროვნულ ნაკრებთა ტურნირების კომიტეტის თავმჯდომარე და ფინანსური კომიტეტის წევრი. გარდა ამისა, არის პროფესიული ფეხბურთის სტრატეგიული საბჭოს წევრი უეფაში. ის არის ხელბურთის კლუბის „ “-ის მფლობელი. ასევე, საერთაშორისო ძიუდოს ფედერაციის საპატიო ვიცე-პრეზიდენტია.

შანდორ ჩანს მეგობრული ურთიერთობები ჰქონდა წამყვან პოლიტიკოსებთან, მათ შორის იმდროინდელ ფინანსთა მინისტრთან, შემდგომში პრემიერ-მინისტრ პეტერ მედგეშისთან, და მოქმედ პრემიერ-მინისტრ ვიქტორ ორბანთან.

მისი ქონება 1.33 მილიარდ აშშ დოლარს აღემატება.

2016 წელს შანდორ ჩანი სხვა მდიდარ უნგრელებთან ერთად ფიგურირებდა პანამის დოკუმენტების გაჟონვის საქმეში. თავად ჩანი ამ კავშირს საერთაშორისო თანამშრომლობის საჭიროებით ხსნიდა.

პირადი ცხოვრება
ის დაქორწინებულია ერიკა ჩანიზე, ცხოვრობს ბუდაპეშტში და ჰყავთ ხუთი შვილი.